టీ20ల్లో కోహ్లీ నెం.1 రికార్డ్‌కి రోహిత్ ఎసరు..?
Samayam Telugu| Nov 2, 2019, 07.40 AM IST
Rohit Sharma, Virat Kohli
టీ20ల్లో భారత కెప్టెన్ విరాట్ కోహ్లీ నెం.1 రికార్డ్‌పై ఓపెనర్ రోహిత్ శర్మ కన్నేశాడు. బంగ్లాదేశ్‌తో ఆదివారం నుంచి మూడు టీ20ల సిరీస్‌లో టీమిండియా తలపడనుండగా.. ఈ సిరీస్‌ నుంచి కోహ్లీకి రెస్ట్ ఇచ్చిన సెలక్టర్లు రోహిత్ శర్మ చేతికి టీమ్ పగ్గాలు అప్పగించిన విషయం తెలిసిందే. దీంతో.. అంతర్జాతీయ టీ20ల్లో ప్రస్తుతం టాప్ స్కోరర్‌గా ఉన్న కోహ్లీని రోహిత్ శర్మ అధిగమించే సూచనలు కనిపిస్తున్నాయి.
Read More: ప్రమాదం అంచున క్రికెటర్లు.. వేదిక మార్పునకి బీసీసీఐ నో
అంతర్జాతీయ టీ20ల్లో అత్యధిక పరుగులు చేసిన బ్యాట్స్‌మెన్ జాబితాని ఓసారి పరిశీలిస్తే..? భారత కెప్టెన్ విరాట్ కోహ్లీ ప్రస్తుతం 67 ఇన్నింగ్స్‌ల్లో 2,450 పరుగులతో నెం.1 స్థానంలో కొనసాగుతున్నాడు. ఆ తర్వాత స్థానంలో రోహిత్ శర్మ 90 ఇన్నింగ్స్‌ల్లో 2,443 పరుగులతో ఉన్నాడు. దీంతో.. బంగ్లాదేశ్‌తో జరగనున్న మూడు టీ20 సిరీస్‌లో రోహిత్ శర్మ కేవలం 8 పరుగులు చేస్తే చాలు అతనికి అగ్రస్థానం దక్కనుంది. కోహ్లీ, రోహిత్‌తో పాటు మార్టిన్ గప్తిల్ (2,285 పరుగులు), షోయబ్ మాలిక్ (2,263), బ్రెండన్ మెక్‌కలమ్ (2,140) టాప్-5లో కొనసాగుతున్నారు.